Օլգա Կոչետովա

Օլգա Ակիմովնա Կոչետովա  (ռուս.՝ О́льга Аки́мовна Ко́четова, 19-րդ դար, Սանկտ Պետերբուրգ, Ռուսական կայսրություն - 1900, Սանկտ Պետերբուրգ, Ռուսական կայսրություն), ռուս նկարչուհի։


== Կենսագրություն ==

Օլգա Կոչետովան ծնվել է Սանկտ Պետերբուրգում։ Հիմնականում զբաղվել է ջրաներկային գեղանկարչությամբ, սովորել է Սանկտ Պետերբուրգի գեղարվեստի խրախուսման ընկերության նկարչական դպրոցում, ստացել բոլոր գործող դպրոցական մրցանակները։ Մասնակցել է Կայսերական արվեստների ակադեմիայի սրահներում անցկացվող ցուցահանդեսներին։ 1870 թվականին Գոլուբևի դիմանկարի համար Գեղարվեստի ակադեմիայից նրան շնորհվել է ոչ դասական նկարչի կոչում («Պարոնը թերթի հետ»), 1878 թվականին «Միխայիլ Դյակոնովի կաբինետը» և «Ակադեմիկոս Միխայիլ Բոտկինի սենյակները» ջրաներկ ստեղծագործությունների համար ստացել է 3-րդ աստիճանի դասական նկարչի կոչում։ 1881 թվականից պարբերաբար մասնակցել է Գեղարվեստական շրջիկ ցուցահանդեսների ընկերության և Ռուսական ջրաներկի ընկերության ցուցահանդեսներին։ 1888 թվականից Սանկտ Պետերբուրգում կազմակերպել է գծագրության, նկարչության և ջրաներկի դասընթացներ, որտեղ դասավանդել է նաև ինքը։


== Ստեղծագործական ուղի ==
Կոչետովայի ստեղծագործություններից մեծ մասսայականություն են վայելել Կայսերական հանրային գրադարանի միջնադարյան դահլիճի տեսարանները (դրանք գնել է կայսր Ալեքսանդր II-ը) և Ի. Գրոմովի տան հինգ սրահներն ու սենյակները։ Զբաղվել է վիմագրությամբ, փայտափորագրությամբ և պղնձի վրա փորագրությամբ, Անդրեյ Սոմովի ղեկավարությամբ տիրապետել է օֆորտի տեխնիկային։
Կոչետովան եղել է Ռուսաստանի ակվաֆորտիստների միության անդամ։ Հրատարակել է տարրական արվեստագիտության ուսումնասիրության  վերաբերյալ մի քանի բանաքաղական և թարգմանական ձեռնարկներ։ Նրա նկարները վերարտադրվել են «Գեղարվեստի տեղեկագրում»։
Ռուսական փորագրության հետազոտող Դմիտրի Ռովինսկու կողմից « XVI-XIX դարերի ռուս փորագրիչների մանրամասն բառարան»-ում (Սանկտ Պետերբուրգ, 1895-1896) նկարագրված են նրա տասնվեց փորագրությունները։

Խզբզոց։
Բադի ձագ՝ «Օլյա | 1866» մակագրությամբ։
Նապաստակ՝ «Օ. Կոչետովա 1866» ստորագրությամբ։
Փայտին հեծած տղան․ ստորագրությունը նույնն է։
Աղջիկը նայում է հեռուն՝ ձեռքով փակելով դեմքը, շուրջ բոլորը շրջանակներ են երեք շարքով։ Շրջանակի վերևում ստորագրություն՝ «Օլգա Կոչետովա 1871»։
Նույն սյուժեն, տախտակն ավելի փոքր է և առանց շրջանակի։ Ստորագրություն՝ «Օ. Կոչետովա - 1872»։
Խզբզոցներ՝ խրճիթ, գանգ, շուն և կանացի պրոֆիլ։
Լաոկունի կիսանդրին՝ «Laokoon»։
Աղջիկը հագցնում է տիկնիկին։
Քարայր, վերևից ստորագրություն՝ «Ղրիմ։ Օ. Կոչետովա, 1874»։
Թաթարական խրճիթ, թաթարը կանգնած է տանիքին և ծխամորճ է ծխում. ձախ կողմում տեսանելի են երկու բրգաձև բարդիներ։ Աջից՝ «Օ. Կոչետովա | 1874»: 5,2½ x 3,10.
Թաթարական ջրհոր, առջևում երկու թաթար կանայք են՝ մեկը նստած է, մյուսը՝ կուժը ձեռքին կանգնած, երրորդը սափորն ուսին տանում է։ Կոչետովա | 1874»: 5,3 x 3,9½. - Այս տախտակը 3 վիճակ ունի. Երկու տախտակները տպագրվել են Ռուսական ակվաֆորտիստների ալբոմում, 1874 թ.։
«Փարիզյան լաթ հավաքողը» պրոֆեսոր Յակոբի նկարներից Նրբագեղ արվեստների տեղեկատու ամսագրի 3-րդ համարի հավելված։ 1884։ «Paris |1865»: Այս տախտակն ունի 5 վիճակ։
Ռեյնոլդսի «Ամուրը կապում է Վեներայի գոտին»։ Նրբագեղ արվեստների տեղեկատու ամսագրի 4-րդ համարի հավելված։ 1885 թ․։ Առկա է տախտակի մի քանի վիճակ,  դրանցից մեկում Ռեյնոլդսի դիմանկարն է։
Բնանկար՝ «Օ. Կոչետովայի փորագրությունը պրոֆ. Օրլովսկու նկարից». 8,10 x 6,3»  Առաջին դրոշմվածքում հետին պլան չկա, 2-րդում ետին պլանում ավելացվել է  անտառը, 3-րդում սկսվում է երկինքը, 4-րդում անցնում է ջուրը և ամբողջ երկինքը, 5-րդում ստորագրություն է՝ «Օ.Կոչետովայի փորագրությունը պրոֆ. Օրլովսկու նկարից» 1885 թ., 6-րդում տախտակն ամրապնդվում է, հատկապես առաջին պլանի ջուրը, և ջրի վրա ավելացված է ստորագրություն՝ «O. Կ. 1885», 7-ում պատկերված է թռչուն դաշտում՝ 8-ում՝ տպագրական ստորագրություն գրքի համար։
Գատչինայի այգում. «Օ. Ա. Կոչետովայի փորագրությունը Վ. Դ. Օռլովսկու նկարից»։ Առաջին դրոշմվածքում ներքևի դաշտում թռչող աղավնի և 1885 թվական, 2-րդում երկուսն էլ մաքրված են։ Նրբագեղ արվեստների տեղեկատու ամսագրի 3-րդ համար 1886 թ.։
Ճակատազարդով կինը։ Առաջին դրոշմվածքի  ձախ կողմում գտնվող ներքին դաշտում երևում են հատիչի նմուշները; 2-ում դրանք մաքրված են։
Անավարտ տախտակ՝ նկարով աղջիկը։
Թերթ ընթերցող տղամարդու դիմանկարը (ակնոցներով)։ Անավարտ տախտակ (ուրվագիծ)։


== Ծանոթագրություններ ==